Translation from Lithuanian

Pirkimo sąlygų priedas Nr.2

DIOKSINŲ IR FURANŲ, METALŲ TYRIMŲ STACIONARIUOSE APLINKOS ORO TARŠOS ŠALTINIUOSE TECHNINĖ SPECIFIKACIJA

1. ĮVADINĖ INFORMACIJA

1.1. Pirkimo objektas – Dioksinų ir furanų, metalų, išmetamų iš stacionarių aplinkos oro taršos šaltinių, tyrimai (toliau – Paslauga).
1.2. Perkančioji organizacija – Aplinkos apsaugos agentūra (toliau – Pirkėjas).
1.3. Paslaugos vykdymo trukmė – iki 2026 m. gruodžio 10 d.
Tuo atveju, jeigu apibūdinant pirkimo objektą yra nurodytas konkretus standartas, techninis liudijimas, bendrosios techninės specifikacijos, modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, laikoma, kad ši nuoroda yra pateikta su žodžiais „arba lygiavertis“.

2. REIKALAVIMAI PASLAUGOS ATLIKIMUI

2.1. Paimti ėminius (ėminio ėmimo trukmė 6–8 valandos) dioksinų ir furanų tyrimams atlikti, iš keturių stacionarių aplinkos oro taršos šaltinių (taršos šaltiniai ir jų adresai nurodyti Lentelėje Nr. 1) atliekų deginimo metu:
2.1.1. Ėminiai gali būti imami visą paslaugos vykdymo laikotarpį.
2.1.2. Ėminių paėmimas turi būti akredituotas pagal  ISO/IEC 17025 arba lygiavertį standartą.
2.1.3. Atlikti dioksinų ir furanų tyrimus ėminiuose, paimtuose iš kiekvieno stacionaraus aplinkos oro taršos šaltinio. 
2.1.4. Dioksinų ir furanų tyrimai turi būti akredituoti pagal ISO/IEC 17025 arba lygiavertį standartą.
2.1.5. Remiantis atliktų tyrimų rezultatais, parengti tyrimų ataskaitas.
2.2. Paimti ėminius (ėminių ėmimo trukmė ne mažiau 0,5 val. ir ne daugiau 8 val.) metalų tyrimams atlikti iš  penkių stacionarių aplinkos oro taršos šaltinių (taršos šaltiniai ir jų adresai nurodyti Lentelėje Nr. 1) veiklos vykdymo metu:
2.2.1. Ėminiai gali būti imami visą paslaugos vykdymo laikotarpį.
2.2.2. Ėminių paėmimas turi būti akredituotas pagal  ISO/IEC 17025 arba lygiavertį standartą.
2.2.3. Atlikti Lentelėje Nr. 1 nurodytų metalų tyrimus ėminiuose, paimtuose iš kiekvieno stacionaraus aplinkos oro taršos šaltinio. 
2.2.4. Visų Lentelėje Nr. 1 nurodytų metalų tyrimai turi būti akredituoti pagal ISO/IEC 17025 arba lygiavertį standartą.
2.2.5. Remiantis atliktų tyrimų rezultatais, parengti tyrimų ataskaitas.
2.3. Lentelėje Nr. 1 nurodytas maksimalus tyrimų ir ėminių ėmimo vietų skaičius. Esant tam tikroms aplinkybėms (ūkio subjektui nevykdant veiklos, netinkamai įrengus ėminių ėmimo vietą ar kitais objektyviais atvejais), Tiekėjas turi teisę neatlikti matavimų taršos objekte (-uose), apie tokias aplinkybes iš anksto informavęs Pirkėją elektroniniu paštu arba telefonu. Su Tiekėju atsiskaitoma pagal faktiškai suteiktų paslaugų ir atliktų tyrimų kiekį.

Lentelė Nr. 1. Reikiami atlikti tyrimai ir ėminių ėmimo vietos
	Eil. Nr.
	Ūkio subjekto pavadinimas
	Ėminių ėmimo vietos adresas
	Taršos objektas
	Reikiami atlikti tyrimai

	
	
	
	
	Dioksinai, furanai
	Metalai

	1
	UAB ,,Vilniaus kogeneracinė jėgainė“
	Vilniaus m. sav., Vilnius, Paneriškių g. 
	Atliekų deginimo jėgainė 70 MW
	Dioksinai, furanai (PCDD/PCDF)
	kadmis (Cd) ir jo junginiai, talis (Tl) ir jo junginiai, gyvsidabris (Hg) ir jo junginiai

	2
	UAB ,,Kauno kogeneracinė jėgainė“
	Kauno r. sav., Karmėlavos sen., Biruliškės 
	Katilas 85 MW
	Dioksinai, furanai (PCDD/PCDF)
	stibis (Sb), arsenas (As), kadmis (Cd), kobaltas (Co), chromas (Cr), manganas (Mn), nikelis (Ni), švinas (Pb), varis (Cu), talis (Tl), vanadis (V)

	3
	UAB ,,Gren Klaipėda“
	Klaipėdos m. sav., Klaipėda, Kretainio g. 3 
	Atliekų deginimo įrenginys 65 MW
	Dioksinai, furanai (PCDD/PCDF)
	kadmis (Cd), talis (Tl), stibis (Sb), arsenas (As), švinas (Pb), chromas (Cr), kobaltas (Co), varis (Cu), manganas (Mn), nikelis (Ni), vanadis (V)

	4
	UAB ,,Toksika“ Šiaulių filialo pavojingų atliekų deginimo įrenginys
	Šiaulių r. sav., Jurgėliškių k., Jurgėliškių g. 10
	Deginimo įrenginys 6,4 MW
	Dioksinai, furanai (PCDD/PCDF)
	stibis (Sb), arsenas (As), kadmis (Cd), kobaltas (Co), chromas (Cr), manganas (Mn), nikelis (Ni), švinas (Pb), varis (Cu), talis (Tl), vanadis (V)

	5
	AB "Akmenės cementas"
	Akmenės r. sav., Naujoji Akmenė, J. Dalinkevičiaus g. 2 
	Klinkerio deginimo sukamoji krosnis Nr. 5
	 -
	stibis (Sb), arsenas (As), kobaltas (Co), chromas (Cr), nikelis (Ni), švinas (Pb), varis (Cu), vanadis (V)




3. REIKALAVIMAI ATASKAITOS PATEIKIMUI IR TVIRTINIMUI

3.1. Paslaugų tiekėjas (toliau – Tiekėjas) iki 2026 m. gruodžio 7 d. turi parengti ir pateikti tyrimų ataskaitas.
3.2. Tyrimų ataskaitoje turi būti:
3.2.1. detaliai aprašomi ėminių ėmimo ir tyrimo metodai bei naudota įranga.
3.2.2. visi pirminiai tyrimų duomenys, ėminių tyrimų rezultatai (ėminių vidutinės vertės);
3.2.3. priedai – ėminių ėmimo ir tyrimų rezultatų protokolų kopijos ir kt.
3.3. Pirkėjui tyrimų ataskaitos turi būti pateiktos elektroniniu formatu Pirkėjo nurodytu (-ais) el. paštu (-ais). 
3.4. Ataskaitos pateikiamos anglų arba lietuvių kalba.
3.5. Teikiamos ataskaitos turi būti pasirašytos atsakingų už veiklų vykdymą asmenų.
3.6. Jeigu Pirkėjas turi pastabų ataskaitoms, pateikia jas Tiekėjui ir pareikalauja pataisyti ataskaitas, nurodydamas terminą, kada turi būti pateiktos patikslintos ataskaitos, kuris negali būti vėlesnis nei 2026 m. gruodžio 10 d.

